*Projekts*

LATVIJAS REPUBLIKAS MINISTRU KABINETS

2017.gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_ \_\_.§)

 **Grozījumi Ministru kabineta 2011.gada 19.aprīļa noteikumos Nr.312 “Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā”**

Izdoti saskaņā ar Enerģētikas likuma 64.panta pirmo daļu un 73.pantu

Izdarīt Ministru kabineta 2011.gada 19.aprīļa noteikumos Nr.312 “Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā” (Latvijas Vēstnesis, 2011, 69.nr.; 2013, 37., 179.nr.) šādus grozījumus:

1. Izteikt noteikumu 12.punktu šādā redakcijā:

“12. Pasākumus elektroenerģijas un dabasgāzes apgādes ierobežošanai vai pārtraukšanai veic licencēts dabasgāzes un elektroenerģijas sadales sistēmas operators tā licences darbības zonā. Dabasgāzes galalietotājs, uz kuru attiecas dabasgāzes apgādes ierobežošanas un pārtraukšanas kārtība, nekavējoties pēc informācijas saņemšanas par enerģētisko krīzi, ja traucēta dabasgāzes piegāde, nav tiesīgs patērēt dabasgāzi vairāk, atbilstoši ierobežojumiem, ko noteicis sadales sistēmas operators.”

2.  Papildināt noteikumus ar[jaunu](http://likumi.lv/ta/id/267580-pedagogu-profesionalas-darbibas-kvalitates-novertesanas-kartiba#n10) VII¹ nodaļu šādā redakcijā:

“VII¹.  Dabasgāzes drošības rezerves izveidošana

34¹. Enerģētiskās krīzes laikā, ja traucēta dabasgāzes piegāde, dabasgāzi no dabasgāzes drošības rezerves (turpmāk - rezerve), kas nodrošināta piegādes standarta apjomā, ievērojot Eiropas Parlamenta un Padomes regulu Nr. [994/2010](http://eur-lex.europa.eu/eli/reg/2011/1227?locale=LV) (2010.gada 20.oktobris) par gāzes piegādes drošības aizsardzības pasākumiem un Padomes Direktīvas 2004/67/EK atcelšanu, pārvades sistēmas operators izmanto nodrošināmo lietotāju apgādei.

342. Valsts enerģētiskās krīzes centrs, ņemot vērā konkrētos krīzes apstākļus, sagatavo lēmuma projektu par rezerves izmantošanu.

343. Rezerve tiek fiziski glabāta Inčukalna pazemes gāzes krātuvē.

344. Dabasgāzes pārvades sistēmas operators:

 344.1. nodrošina rezervi un tās uzglabāšanu;

344.2. informē dabasgāzes uzglabāšanas sistēmas operatoru par rezerves apjomu un vienojas par rezerves iesūknēšanas laiku;

344.3. tehnoloģiski un ekonomiski pamatotās izmaksas, kas nepieciešamas rezerves nodrošināšanai, ietver dabasgāzes pārvades sistēmas attiecināmās izmaksās;

344.4. savlaicīgi nodrošina uzglabāšanas un pārvades sistēmas jaudas, ko izmanto enerģētikas krīzes laikā, ja traucēta dabasgāzes piegāde, rezervēšanu.

345. Pēc Ministru kabineta lēmuma, par rezerves izmantošanu, pieņemšanas:

345.1. dabasgāzes pārvades sistēmas operators, izmantojot 344.4. apakšpunktā minēto jaudas rezervēšanu, saskaņā ar dabasgāzes pārvades sistēmas lietošanas noteikumiem, pievada rezervi dabasgāzes sadales sistēmas operatoram;

345.2. dabasgāzes sadales sistēmas operators nodrošina no dabasgāzes pārvades sistēmas operatora saņemtās rezerves piegādi nodrošināmiem lietotājiem.”

3. Papildināt noteikumus ar 37.punktu šādā redakcijā:

“37. Šo noteikumu 344.1. apakšpunktā minēto rezervi un tās uzglabāšanu dabasgāzes pārvades sistēmas operators sāk nodrošināt ar 2017.gada 1.oktobri.”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: valsts sekretārs J.Stinka

09.03.2017 17:18

384

K.Piģēns,

67013133,

Karlis.Pigens@em.gov.lv